**Izziņa par atzinumos sniegtajiem iebildumiem**

Ministru kabineta rīkojuma projekts

**„ Par valsts nekustamo īpašumu pārdošanu”**

**VSS-973**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **07.11.2019.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Latvijas Pašvaldību savienības |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | |  | **Tieslietu ministrija**  Atbilstoši rīkojuma projekta anotācijai valsts akciju sabiedrība "Valsts nekustamie īpašumi" 2018. gada 25. septembrī veikusi nedzīvojamās telpas Nr.1C, Rīgas ielā 76, Daugavpilī (kadastra Nr.05009026606) vizuālo apsekošanu, kuras laikā konstatēts, ka valsts īpašumā esošā nedzīvojamā telpa Nr.1C (kuru ar konkrēto rīkojuma projektu paredzēts atsavināt) faktiski ir saistīta ar blakus esošo dzīvokļa īpašumu Nr.1A, jo dzīvokļa īpašuma Nr.1C telpas Nr.2 siena, kas atdala to no blakus esošā dzīvokļa īpašuma Nr.1A telpas Nr.4 dabā neeksistē. Vēsturiski abos dzīvokļu īpašumos ir atradušās kafejnīcas telpas. Valsts īpašumā esošajam dzīvokļa īpašumam ir vienota energoapgādes, ūdensapgādes un siltumapgādes sistēma ar blakus un pagrabstāva dzīvokļu īpašumiem. Ievērojot minēto, lūdzam papildināt rīkojuma projektu ar informāciju par to, kā tas, ka nedzīvojamā telpa Nr.1C tiks atsavināta, ietekmēs dzīvokļa Nr.1A īpašnieka tiesības, ņemot vērā, ka atdaloša siena dabā neeksistē. Kā arī lūdzam papildināt rīkojuma projekta anotāciju ar informāciju par to, vai dzīvokļa Nr.1A īpašnieks ir zināms un vai konkrētais īpašnieks zina, ka nedzīvojamā telpa Nr.1C tiks atsavināta. | | **Iebildums ņemts vērā** | Papildināts anotācijas I sadaļas 2. punkts (2. lpp.) šādā redakcijā: “Abos dzīvokļu īpašumos - Nr.1C, Rīgas ielā 76, Daugavpilī un  Nr.1A, Rīgas ielā 76, Daugavpilī ir atradušās kafejnīcas telpas. Dzīvokļa īpašuma Nr.1A, Rīgas ielā 76, Daugavpilī īpašnieks, kurš vienlaicīgi bija 2017.gada 12.septembrī likvidētās SIA “Pilots LTD” bijušais īpašnieks par nedzīvojamās telpas Nr.1C, Rīgas ielā 76, Daugavpilī atsavināšanu tiks informēts atsavināšanas procesa īstenošanas laikā.  Ar Daugavpils pilsētas domes Pilsētplānošanas un būvniecības departamenta 2018.gada 13.jūnija vēstuli Nr.3-14/534 sniegta informācija par to, ka būvvaldes arhīvā nav tehniskās dokumentācijas par sienas demontāžu Rīgas ielā 76-1C, Daugavpilī (nekustamā īpašuma kadastra numurs 05009026606).  Nekustamā īpašuma izsoles noteikumos tiks ietverta informācija par atsavināmā īpašuma tehnisko stāvokli un to, ka nekustamā īpašuma ieguvējam kā īpašniekam būs pienākums nodrošināt būves elementu atbilstību Būvniecības likuma 9.pantā noteiktajām būtiskajām prasībām, ievērojot Dzīvokļa īpašuma likuma 3.pantā noteiktos raksturojošos kritērijus.” |
| 2. | |  | **Tieslietu ministrija**  Atbilstoši rīkojuma projekta anotācijai nekustamā īpašuma ar kadastra Nr.74720080066 sastāvā ir būve, kas ir sliktā tehniskā stāvoklī un praktiski ir uzskatāma ar drupām. Kā arī atbilstoši rīkojuma projekta anotācijai nekustamā īpašuma ar kadastra Nr.01000130089 sastāvā ir būves, kas ir neapmierinošā tehniskā stāvoklī vai daļēji neapmierinošā stāvoklī.  Paskaidrojam, ka atbilstoši Būvniecības likuma 21. panta ceturtajai daļai par būves un tās elementu uzturēšanu atbilstoši būvei izvirzītajām prasībām visā tās ekspluatācijas laikā ir atbildīgs tās īpašnieks. Ņemot vērā minēto, lūdzam anotācijā sniegt informāciju par to, vai minēto valsts nekustamo īpašumu izsoles noteikumos tiks ietverta informācija par atsavināmo īpašumu tehnisko stāvokli un to, ka attiecīgo nekustamo īpašumu ieguvējiem kā īpašniekiem būs pienākums nodrošināt būvju lietošanas drošību atbilstoši normatīvo aktu prasībām. | | **Iebildums ņemts vērā** | Papildināts anotācijas I sadaļas 2. punkts (5. lpp.) šādā redakcijā: ”Valsts nekustamā īpašuma izsoles noteikumos tiks ietverta informācija par atsavināmā īpašuma tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt būves lietošanas drošību atbilstoši normatīvo aktu prasībām.” |
| 3. | | 1.4. nekustamo īpašumu (nekustamā īpašuma kadastra Nr. [01000130089](https://www.kadastrs.lv/properties/4900028055?options%5Borigin%5D=property)) – zemes vienību 18.5516 haplatībā (zemes vienības kadastra apzīmējums [01000130089](https://www.kadastrs.lv/parcels/4900000256?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) un būves (būvju kadastra apzīmējumi: [01000130089001](https://www.kadastrs.lv/buildings/4900080609?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas) un [01000130089002](https://www.kadastrs.lv/buildings/4900080610?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas)) Rankas iela 9, Rīgā. | **Latvijas pašvaldību savienība**  nesaskaņo Ministru kabineta rīkojuma projektu, jo Rīgas pilsētas pašvaldība izteikusi iebildumu par Ministru kabineta rīkojuma projekta 1.4. punktu. Saskaņā ar Ministru kabineta rīkojuma projekta 1.4. punktu VAS “Valsts nekustamie īpašumi” plāno pārdot izsolē nekustamo īpašumu (nekustamā īpašuma kadastra Nr. [01000130089](https://www.kadastrs.lv/properties/4900028055?options%5Borigin%5D=property)) – zemes vienību 18,5516 haplatībā (zemes vienības kadastra apzīmējums [01000130089](https://www.kadastrs.lv/parcels/4900000256?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) un būves (būvju kadastra apzīmējumi: [01000130089001](https://www.kadastrs.lv/buildings/4900080609?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas) un [01000130089002](https://www.kadastrs.lv/buildings/4900080610?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property&options%5Btitle%5D=B%C5%ABves%2C+kas+atrodas+uz+zemes+vien%C4%ABbas)) Rankas iela 9, Rīgā. Rīgas pilsētas pašvaldība iebilst pret konkrētā zemesgabala daļas spēkā esošajās ielu sarkanajās līnijās 5,5847 ha platībā nodošanu pārdošanai izsolē.  Rīgas pilsētas pašvaldība informē, ka tiks gatavots Rīgas domes lēmuma projekts par Zemesgabala daļas ielu sarkanajās līnijās 5,5847 ha platībā nepieciešamību pašvaldības autonomo funkciju nodrošināšanai un lūgumu to nodot bez atlīdzības Rīgas pilsētas pašvaldības īpašumā atbilstoši Publiskas personas mantas atsavināšanas likumā ietvertajam regulējumam. | | **Iebildums ņemts vērā** | No rīkojuma projekta svītrots 1.4.apakšpunkts. |
| Atbildīgā amatpersona | | |  | | | |
|  | | |  | | | |
|  | | | (paraksts)\* | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sigita Janvāre

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” valdes locekle |
| (amats) |
|  |
| (tālruņa un faksa numurs) |
| Sigita.Janvare@vni.lv |
| (e-pasta adrese) |

Arta Tupiņa

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: [arta.tupina@vni.lv](mailto:arta.tupina@vni.lv); [www.vni.lv](http://www.vni.lv)